Ericu950/Stoicheia-meter-silver huggingface dataset:
Αὐτὸς δὲ βλέπει σωτῆρα οὐκ ἐπὶ θρόνου βασιλικοῦ , οὐκ ἐν οὐρανοῖς φθεγγόμενον , οὐ δι ἀγγέλου διαταττόμενον ·
εἶδεν ἐν ὕβρει καὶ προσκυνεῖ ἐν δόξῃ ·
εἶδεν ἐπὶ σταυροῦ καὶ παρακαλεῖ ὡς ἐν οὐρανῷ καθήμενον .
βλέπει αὐτὸν κατακρινόμενον καὶ βασιλέα καλεῖ τὸν ἐσταυρωμένον καὶ φησί ·
μνήσθητί μου ὅταν ἔλθῃ ἐν τῇ βασιλείᾳ σου .
ἐσταυρωμένον βλέπεις καὶ βασιλέα καλεῖς τὸν ἐν δόξῃ κατακρίσεως ;
μὴ γὰρ νόμον ἀνέγνως ὁ τῇ ἀνομίᾳ σχολάσας , μὴ προφήτας ἀνέγνως ὁ φόνοις ἐσχολακὼς , μὴ ἀνέγνως τὸν θεῖον νόμον τὴν μάχαιραν ἀκονῶν .
πόθεν ἐπαιδεύθης περὶ Χριστοῦ τοιαῦτα φιλοσοφεῖν ;
ἰουδαῖοι σταυρῶσιν , οἱ τὸν νόμον εἰδότες , σὺ ὁ τούτου ἄπειρος Θεὸν λέγεις τὸν κατάκριτον , προσκυνεῖς τὸν ἐσταυρωμένον .
τίνας εἰσήγαγεν εἰς τὴν δόξαν τῆς βασιλείας .
Εἴπομεν ὑπὲρ τοῦ τολμήσαντος διὰ τῶν πραγμάτων ·
οὐ γὰρ τὴν ἔξω ἠθοποιΐαν μιμούμεθα καὶ προσωποποιΐαν ἀλλ ἐξ αὐτῶν τῶν πραγμάτων τὰς ἀφορμὰς δανειζόμεθα τῶν ὑποθέσεων .
τίς ἐπαίδευσέν σε τοιαῦτα ὑπὲρ αὐτοῦ λέγειν ;
νόμος μέν , φησίν , οὐκ ἐπαίδευσεν , ὁ δὲ ἥλιος κρυβεὶς ἐδίδαξεν .
Εἶδον αὐτὸν φρίξαντα τὴν ὕβριν τοῦ σταυροῦ , εἶδον καὶ τὴν γῆν σχισθεῖσαν καὶ μὴ φέρουσαν τοὺς χριστοφόνους θῆρας ·
εἶδον καὶ τὰς πέτρας σχισθείσας .
πέτραι ἐσχίσθησαν , ἡ δὲ καρδία ἡ ἀγνώμων οὐ διαλύεται ·
ἐσχίσθησαν αἱ πέτραι , ἐρράγη καὶ τὸ καταπέτασμα τοῦ ναοῦ εἰς δύο .
τί ἐστιν τὸ καταπέτασμα ;
οἷον ἐὰν εἴπωμεν ἡμεῖς βῆλον 0 ·
δεῖ γὰρ ταύτῃ τῇ συνήθῃ χρήσασθαι φωνῇ ἐξ ἧς πάντες καταλαμβάνουσιν τί καταπέτασμα ἦν , οὐκ ἐπειδὴ δύσκολον ἑρμηνεύω ἀλλ ἐπὶ πολλοῖς ἀκατάληπτον 0 .
καταπέτασμα πορφύρας καὶ κοκκίνου καὶ βύσσου καὶ ὑακίνθου κατεσκευασμένον ὕφος 0 .
ὅτε οὖν ὁ σταυρὸς ἐπείγνυτο , λέγει , τὸ καταπέτασμα ἐσχίσθη ἀπὸ ἄνωθεν ἕως κάτω ·
αἱ πέτραι ἐσχίσθησαν , ἡ γῆ ἐσαλεύθη , οἱ τάφοι ἠνεώχθησαν .
σχίζεται τὸ ἀμφίθυρον ἐπειδὴ βασιλέως οὐκ ὄντος καὶ ἄρχοντος ἐν οἰκείᾳ , πάντως τὸ καταπέτασμα μηνύει τὴν ἐξουσίαν .
μετὰ δὲ τὴν ὕβριν τοῦ ὑψίστου Θεοῦ , ὁ Θεὸς ὁ ἐνοικῶν ἐν τῷ ναῷ καὶ τὸ Πνεῦμα τὸ ἅγιον ἐξῆλθεν τοῦ ναοῦ καταλιπὼν τὸν οἶκον ἔρημον ·
ἰδοὺ ἀφίεται ὑμῖν ὁ οἶκος ὑμῶν ἔρημος .
ἐξελθόντος τοῦ βασιλέως τῆς δόξης ἐρράγη τὰ σύμβολα τῆς βασιλείας ·
ἐρράγησαν οἱ τάφοι ·
οὐδέπω κατῆλθεν εἰς ᾅδου διορθωσάμενος τὰ πράγματα καὶ οὐκ ἤνεγκεν ἡ γῆ τοῦ δεσπότου τὴν παρουσίαν ·
ἐρράγησαν οἱ ποταμοί μὴ ἐνεγκόντες τὸν ἄνωθεν πρὸς αὐτοὺς κατελθόντα , ἐρράγησαν οἱ τάφοι καὶ ἀνέδωκαν ἀνθρώπους καὶ εἰσῆλθον εἰς τὴν πόλιν τὴν ἁγίαν ἵνα ἀποφάσιστον καταλίπωσιν τὴν δίκην .
ταῦτα ἐγένετο ἐπὶ τοῦ σταυροῦ καὶ Ἰουδαῖοι ἐχλεύαζον λέγοντες ·
Εἰ υἱὸς εἶ τοῦ Θεοῦ κατάβηθι ἀπὸ τοῦ σταυροῦ καὶ πιστεύσομέν σοι .
ἐννόησον τὴν φωνὴν τῶν τέκνων τοῦ διαβόλου πῶς μιμοῦνται τὴν φωνὴν ταύτην τὴν πατρικήν .
ὁ διάβολος λέγει τῷ σωτῆρι εἰς τὸ πτερύγιον τοῦ ναοῦ ·
Εἰ υἱὸς εἶ τοῦ Θεοῦ , βάλε σεαυτὸν κάτω .
ὁμοίως καὶ οἱ Ἰουδαῖοι 0 ·
Εἰ υἱὸς εἶ τοῦ Θεοῦ , κατάβηθι ἀπὸ τοῦ σταυροῦ καὶ πιστεύσομέν σοι .
συσταυροῦσι δὲ αὐτῷ καὶ λῃστὰς , οὐ λῃστὰς μισοῦντες , λῃστῶν γὰρ ἦσαν κοινωνοί , ἀλλὰ τῇ κοινωνίᾳ τῶν λῃστῶν τὸν δεσπότην ὑβρίζοντες καὶ ἵνα ἴδωσιν οἱ παρόντες ὅτι δι ἔγκλημα κακίας κρίνεται ·
μετὰ λῃστῶν , φησίν , σταυρώσωμεν τὸν ὅμοια λῃστῶν δράσαντα .
ἀλλ οὐκ ἐσιώπησεν Ἡσαίας τὴν δραματουργίαν , ἀλλὰ τὸ ἄνισον τοῦ πάθους θεασάμενος ἐπὶ τοῦ δικαίου καὶ τῶν ἀδίκων ἔλεγεν ·
ὑπὲρ τῶν ἁμαρτησάντων τοῦ λαοῦ ἦλθεν εἰς θάνατον καὶ ἐν τοῖς ἀνόμοις ἐλογίσθη τουτ έστιν λῃσταῖς .
Οὐ γὰρ λῃστὰς ἐμίσουν Ἰουδαῖοι , ἀλλ ἠθέλησαν τῇ κοινωνίᾳ τῶν λῃστῶν ὑβρίσαι τὸ πάθος τοῦ Χριστοῦ .
ὅτι δὲ οὐ λῃστὰς ἐμίσουν , λέγει αὐτοῖς ὁ Πιλάτος ·
τίνα ὑμῖν ἀπολύσω , τὸν Ἰησοῦν ἢ Βαραββὰν τὸν λῃστήν , ὃς διὰ φόνον , φησίν , ἦν βεβλημένος ἐν τῇ φυλακῇ .
Οἳ δέ φασιν ·
ἀπόλυσον ἡμῖν τὸν Βαραββάν .
Οἱ λῃσταὶ τὸν λῃστὴν ἐζητήσαντο καὶ τὸν Κύριον τῷ σταυρῷ παρέδωκαν , οὐ βίᾳ νικήσαντες ἀλλὰ τῇ οἰκονομίᾳ παραδόσαντες .
λέγει αὐτοῖς ὁ Πιλάτος ·
Οὐκ ἔχομεν βασιλέα εἰ μὴ Καίσαρα 0 .
ἠρνήσαντο τὴν τοῦ Θεοῦ βασιλείαν καὶ παρεδώθησαν τῇ Ῥωμαίων βασιλείᾳ ·
ἐπειδὴ ὃ εἶχον ἠγνόησαν , ὃ ᾐτήσαντο ἔλαβον .
προσήνεγκαν ἐπὶ τοῦ σταυροῦ καὶ ἀκάνθας , προσήνεγκαν καὶ χολὴν καὶ προϊδὼν ταῦτα Γενεὰ σκολιὰ καὶ διεστραμμένη , ταῦτα Κυρίῳ ἀνταποδίδοτε ·
τῷ δεδωκότι τὸ μάννα ἐν τῇ ἐρήμῳ , τούτῳ χολὴν προσάγεις ;
καλῶς οὖν καὶ Ἔμεινα τοῦ ποιῆσαι σταφυλήν , ἐποίησεν δὲ ἀκάνθας .
τῷ ἀνθήσαντί σοι τὰ ἀγαθὰ τούτῳ στέφανον ἐξ ἀκανθῶν προσάγεις .
ὁ Πιλάτος φείδεται καὶ οἱ Ἰουδαῖοι ·
Εἴπωμεν καὶ ἡμεῖς τὴν αὐτὴν φωνὴν , μὴ ἀπὸ τῆς αὐτῆς γνώμης ·
τὸ αἷμα Χριστοῦ ἐφ ἡμᾶς καὶ ἐπὶ τὰ τέκνα ἡμῶν , ἐκείνοις εἰς κατάκρισιν ἡμῖν εἰς δικαιοσύνην 0 .
Οὐ γάρ ἐστι τὸ αἷμα Χριστοῦ χεῖρον τῆς Βαβυλωνίας καμίνου ·
ἡ κάμινος Βαβυλῶνος ἐτίμησε τοὺς ἁγίους καὶ ἀνάλωσεν τοὺς Χαλδαίους .
τὸ αἷμα τὸ τίμιον οἶδεν ἀπολέσαι μὲν τοὺς ἀπίστους , σῶσαι δὲ τοὺς πιστεύοντας .
πρέπει τῷ σταυρῷ τὸ φῶς .
Οὗτος γὰρ μόνος διέλυσε τὸ σκότος τῶν δαιμόνων .
Εἰ μὴ σταυρός , δαίμονας ἂν προσεκυνοῦμεν 0 .
σταυρὸς καθεῖλεν τὴν πλάνην , σταυρὸς ἤνθησεν τὴν ἁγιωσύνην , σταυρὸς ἤνεγκεν ἀκτῖνα δικαιοσύνης .
πάντα ἡμῖν ἀπὸ σταυροῦ , ἡμεῖς δὲ τοῦ Χριστοῦ , ᾧ ἡ δόξα καὶ τὸ κράτος ἅμα τῷ Πατρὶ καὶ τῷ παναγίῳ Πνεύματι , νῦν καὶ ἀεὶ καὶ εἰς τοὺς αἰῶνας τῶν αἰώνων 0 1 .
δεῦρο καὶ σήμερον , ὦ μακάριε Παῦλε , τῶν στοϊκῶν καταλιπὼν τοὺς περιέργους λόγους , τῇ σοφίᾳ τοῦ Πνεύματος , ὡς πνευματικὸς καὶ πνευματικοῖς πνευματικὰ συγκρίνων , σφράγισον καὶ ἐν ἡμῖν τὸν τοῦ σταυροῦ λόγον , ὃν καὶ Κορινθίοις πιστῶς ἐπεσφράγισας λέγων ὁ λόγος ὁ τοῦ σταυροῦ τοῖς μὲν ἀπολλυμένοις μωρία ἐστίν , τοῖς δὲ σωζομένοις ἡμῖν δύναμις θεοῦ ἐστιν .
σταυροῦ θεία χάρις διὰ Παύλου κηρυχθεῖσα τὴν οἰκουμένην ἐφωταγώγησεν .
μὴ ἐψεύσατο ὁ Κύριος , ἀδελφοί , περὶ αὐτοῦ λέγων πρὸς Ἀνανίαν ὅτι σκεῦος ἐκλογῆς μοί ἐστιν οὗτος τοῦ βαστάσαι τὸ ὄνομά μου ἐναντίον τῶν ἐθνῶν ; .
Οὗτος ὁ Παῦλος τῇ τοῦ σταυροῦ τοῦ Χριστοῦ χάριτι καὶ τῶν ῥητόρων τοὺς ψόφους ἠφάνισεν καὶ τῶν ποιητῶν τοὺς μύθους ἤλεγξεν , καί που λέγων ποῦ σοφός , ποῦ γραμματεύς , ποῦ συζητητὴς τοῦ αἰῶνος τούτου ; 0 .
Οὗτος καὶ τῶν φιλοσόφων τὸν τῦφον καθεῖλεν καὶ τῶν ναῶν τὰ τεμένη λέγων εἴ τις δοκεῖ σοφὸς εἶναι ἐν τῷ αἰῶνι τούτῳ , μωρὸς γενέσθω ἵνα γένηται σοφός .
τὸ γὰρ μωρόν , φησί , τοῦ θεοῦ σοφώτερον τῶν ἀνθρώπων ἐστὶν καὶ τὸ ἀσθενὲς τοῦ θεοῦ ἰσχυρότερον τῶν ἀνθρώπων ἐστίν .
Οὗτος ἔδειξε πᾶσι καὶ τῶν εἰδώλων τὸν ἀφανισμὸν καὶ τῶν μαντειῶν τὴν κατάλυσιν , τῶν δαιμόνων τὴν φυγὴν καὶ τοῦ διαβόλου τὸν θρῆνον , τοῦ θανάτου τὸν θάνατον καὶ τῶν τάφων τὴν γύμνωσιν , τῶν νεκρῶν τὴν ἀνάστασιν καὶ τῶν μαρτύρων τὴν ἔνστασιν , τῶν ἀθλητῶν τοὺς ἀγῶνας καὶ τῶν δρομέων τό τάχος , τῶν στρατιωτῶν τὰς ἀριστείας καὶ τῶν στεφάνων τὰ βραβεῖα 0 1 2 .
ἐν πᾶσι δὲ͵ τούτοις καλῶς , ἀδελφοί , τὴν τοῦ σταυροῦ δύναμιν ἀνύμνησεν εἰπών ·
ἐμοὶ δὲ μὴ γένοιτο καυχᾶσθαι εἰ μὴ ἐν τῷ σταυρῷ τοῦ Χριστοῦ 0 .
ἐπειδὴ τοίνυν σὺ μέν , ὦ μακάριε Παῦλε , καλῶς ἀγωνισάμενος τὸν καλὸν ἀγῶνα καὶ τοῦ στεφάνου τετύχηκας , ἔτι δὲ παῖδες Ἑλλήνων καὶ Ἰουδαίων τῷ τοῦ σταυροῦ λόγῳ παρακάθηνται γελῶντες μὴ νοοῦντες τὸ μέγεθος τοῦ κηρύγματος , ἀλλὰ τὸ ἐπονείδιστον μόνον τοῦ σταυροῦ , καὶ τοῦτο ἐφ ὕβρεσι προφέροντες λέγουσιν τὴν γλῶσσαν ἡμῶν μεγαλυνοῦμεν , τὰ χείλη ἡμῶν παρ ἡμῖν ἐστιν , τίς ἡμῶν κύριός ἐστιν , ὅπλισον ἡμῶν τὴν ψυχήν , χάλκευσον τὴν γνώμην , ὄξυνον τὴν γλῶσσαν , νεύρωσον τὸ φρόνημα , εὔτροχον ἀπέργασαι τὴν φωνήν , ἐν πᾶσιν σύμπραξον ὡς ἀγωνοθέτης καλός , ἰσχὺν ἡμῖν λόγων παρὰ τοῦ θεοῦ Λόγου λαβὼν εἰπόντος διὰ τοῦ εὐαγγελίου μὴ μεριμνήσητε τί λαλήσητε ·
δοθήσεται γὰρ ὑμῖν λόγος , ἵνα λόγῳ τὸν λόγον τῆς ἀληθείας κρατύναντες , τὴν ἄλογον καὶ ἀναίσχυντὸν Ἑλλήνων καὶ Ἰουδαίων ἐλέγξωμεν βουλήν ·
βουλὴν ἐκείνην , ἣν καὶ ὁ θεός ἐγὼ ἀποστρέψω φρονίμους εἰς τὰ ὀπίσω καὶ τὴν βουλὴν αὐτῶν μωρανῶ .
ἡκέτω σταυρὸς σήμερον εἰς μέσον , ὁ νικήσας Αἴγυπτον ·
Αἴγυπτον τήν εἰδωλομανίαν , Αἴγυπτον τὴν ἀκάθαρτον καὶ θεομάχον 0 .
τοσαῦται θεήλαται πληγαὶ ἐπὶ Μωϋσέως , ἀγαπητοί , κατ αὐτῆς γεγόνασι καὶ οὐ μετενόησεν ἡ ἀναιδὴς καὶ βλάσφημος , ἀλλ ἐβόα λέγουσα οὐκ οἶδα τὸν Κύριον .
Εἶδες πρόσωπον ἀναιδὲς καὶ ἀναίσχυντον ;
λεγέτω ὁ προφήτης Ἱερεμίας περὶ τῆς ὁμοιοτρόπου αὐτῆς συναγωγῆς , μᾶλλον δὲ πρὸς πάντας τοὺς τὴν σκοτεινὴν ἀσέβειαν κεκτημένους 0 ·
ὄψις πόρνης ἐγένετό σοι , ἀπηναισχύντησαν πρὸς πάντας .
Εἶδες τὸν παράνομον λαὸν καὶ βέβηλον καὶ Αἰγύπτιον πρὸς τὰ μεγάλα θαύματα τοῦ θεοῦ ἀπαναισχυντοῦντα καὶ λέγοντα οὐκ οἶδα τὸν Κύριον ;
ἀλλὰ τότε μὲν ἀπειθεῖς Αἰγύπτιοι καὶ οὕτως ἀνήκοοι 0 .
σήμερον δὲ ἀγαπητοί , μετὰ τὴν τοῦ σωτῆρος παρουσίαν , μετὰ τὸν σταυρὸν καὶ τὸν θάνατον , ὃν ὑπὲρ ἡμῶν κατεδέξατο , μετὰ τὴν ἐκ νεκρῶν ἀνάστασιν καὶ τὴν εἰς οὐρανοὺς αὐτοῦ ἄνοδον , τοσαῦται τιμωρίαι κατ Αἰγυπτίων γεγόνασι καὶ γίνονται καὶ οὐκ ἀρνοῦνται τὸν σταυρόν , μᾶλλον δὲ οὐκ ἀρνοῦνται τὸν ἐσταυρωμένον Χριστόν , ἀλλὰ μετὰ πάσης τῆς οἰκουμένης προσκυνοῦσιν Κύριον , ὃν βλασφημοῦντες ἠγνόουν ·
προσκυνοῦσιν ὃν ἠρνοῦντο πρότερον , ὑμνοῦσι τὸν Κύριον , τὸν ἐξαγαγόντα ἰσραηλιτικὸν λαὸν ἐκ γῆς αὐτῶν , ἐν χειρὶ κραταιᾷ καὶ ἐν βραχίονι ὑψηλῷ .
ὑμνοῦσι τὸν δέκα πληγαῖς πατάξαντα τὴν Αἴγυπτον .
ὦ καινοῦ καὶ παραδόξου θαύματος 0 .
ἐπὶ Μωϋσέως Αἰγύπτιοι μαστιζόμενοι , μᾶλλον δέ , εἰ χρὴ τ ἀληθὲς εἰπεῖν , θανατούμενοι , οὐκ ἐπίστευον τῷ Θεῷ , ἀλλ ἀναισχύντῳ στόματι ἔκραζον οὐκ οἶδα τὸν Κύριον .
καὶ σήμερον μετὰ τὸν σταυρὸν τοῦ μονογενοῦς ἐξομολογοῦνται ἐφ οἷς πρότερον ἐπλημμέλησαν , ἐξομολογοῦνται καθὼς Δαυὶδ μαρτυρεῖ τῷ ποιήσαντι μεγάλα ἐν Αἰγύπτῳ θαυμάσια ἐν γῇ Χάμ , φοβερὰ ἐπὶ θαλάσσης ἐρυθρᾶς , καὶ ψάλλουσι ·
τὴν ᾠδὴν ἐκείνην , ἣν Μωϋσῆς κατ αὐτῶν ἐν τῇ ἐρήμῳ τὸν λαὸν ἐδίδαξε καὶ λέγουσιν οὗτός μου θεὸς καὶ δοξάσω αὐτόν 0 .
Εἶδες τοῦ σταυροῦ τὴν χάριν ;
Εἶδες τὴν δύναμιν τοῦ σταυρωθέντος ;
Εἶδες πῶς μετὰ τὸν σταυρόν δοξάζουσιν Αἰγύπτιοι τὸν θεόν , ὃν τὸ πρὶν ἀπηρνήσαντο καὶ λέγουσιν οὗτός μου θεὸς καὶ δοξάσω αὐτόν .
ὢ τῆς ἀνεκδιηγήτου χάριτος τοῦ μονογενοῦς 0 .
ὢ τῆς ἀφάτου φιλανθρωπίας τοῦ θεοῦ Λόγου 0 .
ὅτι ἄνθρωπος ἠνέσχετο γενέσθαι δι ἡμᾶς ὁ πρὸ αἰώνων θεός 0 ·
ἄνθρωπος ἠνέσχετο γενέσθαι , ἵνα ἀνθρώπους τοὺς ἀνθρώπους ἐργάσηται , ἵνα ἀνθρώπους ποιήσῃ τοὺς Αἰγυπτίους , μᾶλλον δὲ πάντας ἀνθρώπους τοὺς ἀλόγους καὶ νομάδων βίον ζῶντας τὸ πρότερον .
ἐν τιμῇ γὰρ πλασθέντες , ἐν ἀτιμίᾳ διῆγον , καθὼς ἄνθρωπος ἐν τιμῇ ὦν , οὐ συνῆκεν .
ἐπεὶ οὖν ἐν ἀτιμίᾳ διῆγον , κατεδέξατο ὑπὸ ἀνθρώπων τυφθῆναι ὁ κύριος ἐν τῷ σταυρῷ , ἵνα μηκέτι τύπτῃ ἡμᾶς ὁ διάβολος ·
κατεδέξατο τυφθῆναι , ἵνα τοὺς μώλωπας ἡμῶν θεραπεύσῃ .
καὶ τοῦτο οὐκ ἐγὼ λέγω , ἀλλ  τῷ μώλωπι αὐτοῦ ἡμεῖς ἰάθημεν .
ἐνεπτύσθη ὁ Χριστός .
Οὗτος πτύσας , τὸν ἐκ γενετῆς τυφλὸν ἐθεράπευσεν , ἐνεπτύσθη τὸ πρόσωπον τὸ τοῦ ἡλίου λαμπρότερον .
Οὗτος μὲν γὰρ ὁ ἥλιός ἐστιν αἰσθητός , Χριστὸς δὲ ἥλιος δικαιοσύνης ὑπὸ τῶν προφητῶν καταγγέλλεται .
Οὐκ ἐγὼ λέγω .
ἀνατελεῖ , φησίν , ὑμῖν τοῖς φοβουμένοις τὸν Κύριον ἥλιος δικαιοσύνης καὶ ἴασιν ἐν ταῖς πτέρυξιν αὐτοῦ .
ἐνεπτύσθη εἰς τὸ πρόσωπον ὁ Χριστός , ἵνα ἀληθεύσῃ τὸ πρόσωπον αὐτοῦ οὐχ ἐπέστρεψεν ἀπὸ αἰσχύνης ἐμπτυσμάτων .
ἀπέθανεν ὑπὲρ ἡμῶν ὡς ἄνθρωπος ὁ φιλάνθρωπος , ἵνα τὸν θάνατον τῶν ἀνθρώπων ἀποκτείνῃ , ἵνα καυχώμενοι πάντες μετὰ τοῦ Παύλου , λέγωμεν :
ποῦ σου θάνατε τὸ κέντρον , ποῦ σου ἅδη τὸ νῖκος 0 ;
Οὐχ αἰδοῦμαι τὸν σταυρόν , ἀγαπητοὶ ἀδελφοί , νεκρὸς γὰρ ὧν διὰ τὴν ἁμαρτίαν , δι αὐτοῦ ἀνέζησα .
Οὐκ ἐρυθριῶ τὸ πάθος τοῦ Κυρίου , δι αὐτοῦ γὰρ ἀνέστην ἐξ ᾅδου κατωτάτου καὶ γὰρ αὐτῷ τῷ Κυρίῳ εὐχόμενοι , ψάλλω μετὰ τοῦ προφήτου λέγων Κύριε , ἀνήγαγες ἐξ ᾅδου τὴν ψυχήν μου .
διὰ σταυροῦ οὐρανοπολίτης γέγονα καὶ ἀπὸ τῶν καταχθονίων εἰς οὐρανοὺς ἀνέπτην .
καὶ τοῦτο ὅτι τὸ πολίτευμα ἡμῶν ὑπάρχει ἐν οὐρανοῖς 0 .
ἡ ζωὴ πάσης σαρκὸς θανάτῳ παρεδόθη , ἵνα τοῦ θανάτου , ὃν προεξένησεν Ἀδάμ , πάντας ἀπαλλάξῃ .
ὁ διδοὺς τροφὴν πάσῃ σαρκί ἐπείνασεν Ἰησοῦς , ἵνα τὴν ἁμαρτίαν τὴν διὰ βρώσεως τοῦ Ἀδὰμ θεραπεύσῃ .
καὶ ὁποίαν βρῶσιν ἐδέξατο Χριστὸς ἀντ ἐκείνης παρὰ Ἰουδαίων , ἤκουσας αὐτοῦ καὶ ἔδωκαν εἰς τὸ βρῶμά μου χολήν .
ἐδίψησε πάλιν ὁ ἐκ τῆς πέτρας ἐξαγαγὼν ὡς ποταμοὺς ὕδατα 0 .
ἐδίψησεν ὁ ποτίσας τὸν ἀχάριστον λαὸν ἐν τῇ ἐρήμῳ .
ἐδίψησεν ὁ ἐκ τῆς πέτρας τῆς ἀκροτόμου ὕδωρ Ἰουδαίοις παρασχόμενος , καθὼς ὅτι ἔπινον ἐκ πνευματικῆς ἀκολουθούσης πέτρας , ἡ δὲ πέτρα ἦν ὁ Χριστός .
ἐδίψησε καὶ ὁποῖον ἔδωκαν αὐτῷ πόμα τῆς δίψης ἴαμα , ἄκουσον καὶ εἰς τὴν δίψάν μου ἐπότισάν με ὄξος .
ἐκρεμάσθη ἐπὶ σταυροῦ ὁ κρεμάσας τὸν οὐρανὸν ἄνευ βάλων .
καὶ τῶν ἱματίων ἐγυμνώθη ὁ περιβάλλων τὸ στερέωμα ἐν νεφέλαις .
ἐκρεμάσθη ἐπὶ τοῦ σταυροῦ ὁ στερεώσας τὴν γῆν ἐπὶ τῶν ὑδάτων καὶ κατεκρίθη θανάτῳ ὁ κρίνων πᾶσαν πνοήν .
καὶ ὅτι αὐτὸς ἐστιν ὁ κριτὴς πάντων , ἄκουε ὁ πατὴρ κρίνει οὐδένα , ἀλλὰ τὴν κρίσιν πᾶσαν δέδωκεν τῷ υἱῷ .
ἐδέθη ἐν τῷ σταυρῷ ὁ Κύριος , ὁ λύων τοὺς πεπεδημένους ἐξ οἴκου φυλακῆς , καθημένους ἐν σκότει καὶ σκιᾷ θανάτου .
ἐδέθη Ἰησοῦς , ὁ λύσας Λάζαρον , δεσμοῖς δεδεμένον ὑπὸ τοῦ θανάτου .
ἐκρίνετο Ἰησοῦς ὁ Χριστὸς καὶ θεὸς ὑπὸ ἀνθρώπων ὁ πρὸ αἰώνων , ὑπὸ Πιλάτου ὁ βασιλεὺς τῆς δόξης , ὑπὸ ἡγεμόνος ἐκρίνετο καὶ ἐσιώπα , ἵνα ἀληθεύσῃ ὡς πρόβατον ἐπὶ σφαγὴν ἤχθη καί ἐν τῷ κρίνεσθαι αὐτὸν οὐκ ἀνοίγει τὸ στόμα αὐτοῦ .
Οὕτως Ἰουδαῖοι κατῃσχύνθησαν , οὕτως ὁ διάβολος , νομίσας ἀποκτείνειν , ἀπεκτάνθη .
ἔστησεν ὁ Κύριος τρόπαιον κατ αὐτοῦ ·
ἔστησεν τὸν σταυρὸν καὶ ἐν τούτῳ αὐτὸν ἐθανάτωσεν .
τοῦτο τὸ ξύλον προορῶν σὺ συνέτριψας τὰς κεφαλὰς τῶν δρακόντων ἐπὶ τοῦ ὕδατος .
σὺ συνέθλασας τὴν κεφαλὴν τοῦ δράκοντος , ἔδωκας αὐτὸν βρῶμα λαοῖς αἰθίοψιν .
ἐξ ἐκείνου γὰρ λοιπὸν καὶ παῖδες παίζουσιν εἰς κεφαλὴν αὐτοῦ , ἐπειδὴ τὴν δυναστείαν αὐτοῦ διὰ σταυροῦ καθεῖλεν Ἰησοῦς .
ἐνέδυσαν τὸν Κύριον , ὡς μὲν Ἰωάννης ὁ εὐαγγελιστὴς λέγει πορφύραν , χλαμύδα κοκκίνην καὶ στέφανον ἐξ ἀκανθῶν ἐπέθηκαν ἐπὶ τὴν κεφαλὴν αὐτοῦ καὶ κάλαμον ἐπὶ τὴν δεξιὰν αὐτοῦ .
καὶ γονυπετήσαντες προσεκύνουν αὐτῷ λέγοντες ·
χαῖρε .
ὁ βασιλεὺς τῶν Ἰουδαίων 0 .
ὄντως θαῦμα μέγιστον καὶ πρᾶγμα παράδοξον , νίκης Χριστοῦ δηλωτικὸν καὶ τῆς μεγάλης αὐτοῦ χάριτος γνώρισμα 0 .
ὅν εἰς θάνατον κατέκριναν ὡς ἄνθρωπον , τοῦτον ἄκοντες ὡς θεὸν προσεκύνουν καὶ ὃν ἐξουθένησαν ὡς εὐτελῆ , τοῦτον ἐκάλουν βασιλέα , καὶ ὃν ἐξέδυσαν τὰ ἱμάτια πρὸς χλεύην , τοῦτον πορφύραν ἐνέδυσαν , καὶ ὃν ἠρνήσαντο μὴ εἰδέναι , τοῦτον προφήτην προσηγόρευον λέγοντες 0 ·
προφήτευσον ἡμῖν Χριστέ , τίς ἐστιν ὁ παίσας σέ ;
καὶ ὃν ἐνέπαιζον καλάμῳ τύπτοντες , τούτῳ τὰ νικητήρια ἀπεδίδουν ·
ἐνέδυσαν αὐτὸν χλαμύδα κοκκίνην καὶ στέφανον ἐξ ἀκανθῶν ἐπέθηκαν ἐπὶ τὴν κεφαλὴν αὐτοῦ καὶ κάλαμον ἐπὶ τὴν δεξιὰν αὐτοῦ .
καὶ ὑμεῖς μέν , ὦ παράνομοι Ἰουδαῖοι , τοιαῦτα τολμᾶτε κατὰ τοῦ Χριστοῦ , αὐτὸς δὲ διὰ τούτων ὧν ποιεῖτε , σκυλεύει τὸν διάβολον .
Ἐπειδὴ γὰρ τῇ ἁμαρτίᾳ ὑπὸ τοῦ ἐχθροῦ ἐφονοκτομεῖτο ἡ γῆ καὶ πλέον ὑ δάτων τοῖς αἵμασι τῶν ἀνθρώπων , πρῶτον μὲν τοῦ δικαίου Ἄβελ δεξαμένη τὸ αἷμα , ἐξ ἐκείνου δὲ λοιπὸν καὶ αἵματα ἐφ αἵμασι μισγόντων τῶν ἀνθρώπων , καθὼς καὶ ὁ προφήτης φησὶν ὅτι ἀρὰ καὶ ψεῦδος καὶ φόνος καὶ κλοπὴ καὶ μοιχεία κέχυται ἐπὶ τῆς γῆς καὶ αἵματα ἐφ αἵμασι μίσγουσιν 0 .
καὶ ἦν διὰ τοῦτο ἐπάρατος ἡ γῆ γενομένη , εἰπόντος τοῦ θεοῦ πρὸς Κάϊν ἐπικατάρατος ἡ γῆ , ἣ ἔχανεν τὸ στόμα αὐτῆς δέξασθαι τὸ αἷμα τοῦ ἀδελφοῦ σου ἐκ τῆς χειρός σου .
καὶ πρὸ τούτου δὲ διὰ τὴν παρακοὴν τοῦ Ἀδὰμ ἦν ἐπιτιμηθεῖσα καὶ ἀκάνθας καὶ τριβόλους φύειν καταδικασθεῖσα .
ἐπεὶ οὖν αἱμάτων καὶ ἀκανθῶν ἐπεπλήρωτο ἡ γῆ καὶ ἀποδυσπετῶν ἐπὶ τῇ καταδίκῃ τῆς γῆς , ὁ προφητικὸς χορὸς ἐβόα ·
ἐστράφην εἰς ταλαιπωρίαν ἐν τῷ ἐμπαγῆναί μοι ἄκανθαν , διὰ τοῦτο Ἰησοῦς ἀπερχόμενος ἐπὶ τὸν σταυρὸν κατεδέξατο ταῦτα βαστάσαι , ἵνα διὰ τούτων τὴν κατάραν τῆς γῆς ἀνακαλέσηται .
πρὸ γὰρ τοῦ σταυροῦ καὶ τοῦ πάθους τοῦ Κυρίου ἐκράτει πάντων ὁ ἐχθρός , καὶ κατέχων τὸ καθ ἡμῶν χειρόγραφον τῶν ἁμαρτιῶν μεγάλως κατεπαίρετο ὁ τύραννος .
βαστάσαντος δέ τοῦ Χριστοῦ τοῦτο ἐν τῷ σταυρῷ λοιπὸν ἄκυρον γέγονεν καὶ τὰ μὲν αἵματα μολύναντα τὴν γῆν , ἐν τῇ κοκκίνῃ χλαμύδι ἀνέλαβεν , τὰς δὲ ἀκάνθας αὐτῆς ἐν τῷ στεφάνῳ , τὸ δὲ χειρόγραφον τὸ καθ ἡμῶν ἐν τῷ καλάμῳ 0 ·
ἐν τούτῳ γάρ πάλαι κατέγραφεν ἡμῶν τὰς ἁμαρτίας ὁ διάβολος , ἵνα ὁ σωτὴρ ἡμῶν καὶ θεὸς καὶ ταῦτα σὺν τῷ θανάτῳ ἐξαφανίσῃ διὰ τοῦ σταυροῦ καὶ πᾶσαν τὴν κτίσιν καθαρίσας , ἀντὶ μὲν τῶν ἀκανθῶν τῆς κατάρας , τὸ τῆς ζωῆς ἡμῖν ξύλον χαρίσηται , τὸν σταυρόν , ἀντὶ δὲ τῶν αἱμάτων τῆς ἁμαρτίας , τὸ αἷμα αὐτοῦ τὸ ἅγιον καὶ χρηστόν , περὶ οὗ Γεύσασθε καὶ ἴδετε ὅτι χρηστὸς ὁ Κύριος 0 .
ὢ μεγάλων τῶν καθ ἡμᾶς πραγμάτων 0 .
τὸ ἴδιον αὐτοῦ αἷμα ὁ Χριστὸς εἰς γῆν ἐξέχεεν καὶ εὐθέως τὰ αἵματα τῆς ἁμαρτίας ἀπήλειψεν .
ἐξεκένωσεν εἰς γῆν τὸ αἷμα ὁ Χριστὸς καὶ ἀντὶ τριβόλων καὶ ἀκανθῶν διὰ τριημέρου ταφῆς ζωὴ καὶ ἀθανασία τῷ κόσμῳ ἀνέτειλεν ·
ζωὴ ἡ διὰ τῆς πίστεως ἡμῖν φανερωθεῖσα 0 .
περὶ ταύτης καὶ πιστεύω τοῦ ἰδεῖν τὰ ἀγαθὰ Κυρίου ἐν γῇ ζώντων .
ἀκάνθινον δέ στέφανον ἐφόρεσεν ὁ Ἰησοῦς , ἵνα τὴν μέριμναν ἡμῶν περιέλῃ καὶ τὴν ἀπάτην τοῦ βίου μὴ συγχωρήσῃ πνῖξαι τὸν θεῖον αὐτοῦ σπόρον , ὃν κατέσπειρεν ἐν ἡμῖν , ἀλλὰ καρποφορεῖν παρασκευάσῃ , καθὼς αὐτὸς ἐπηγγείλατο , τοὺς μὲν τριάκοντα , τοὺς δὲ ἑξήκοντα , τοὺς δὲ ἑκατόν .
κάλαμον πάλιν ἐδέξατο ἐν τῇ δεξιᾷ ὁ Κύριος κατ αὐτοῦ τοῦ διαβόλου .
ἐγὼ λέγω .
ὁ κάλαμος ἀναιρετικός ἐστι τῶν ὄφεων .
καὶ ἐν τούτῳ μᾶλλον ἣ ἐν ἑτέρῳ τινὶ ἀναιρεῖσθαι αὐτοὺς ἐπιστάμεθα 0 .
τοῦτον οὖν τὸν κάλαμον δεξάμενος ὁ Ἰησοῦς ἐπολέμησεν τὸν μέγαν καὶ ὀλέθριον ὄφιν , ἐκεῖνον περὶ οὗ καὶ ὅτι ἐπάξει Κύριος τὴν μάχαιραν τὴν ἁγίαν ἐπὶ τὸν δράκοντα , ἐπὶ τὸν ὄφιν τὸν σκολιόν , τὸν μέγαν διάβολον .
ἐδίωκε τοίνυν Ἰησοῦς ὁ Χριστὸς τὸν διάβολον κατέχων τὸν κάλαμον ἐν τῇ χειρί , τὸ ἀναιρετικὸν ὅπλον τοῦ μεγάλου θηρός .
ἐν τούτῳ γὰρ τῷ καλάμῳ καιρίαν τὴν πληγὴν τῷ διαβόλῳ ἔδωκεν .
καὶ οἷον ἐποίησεν τότε Δαυὶδ ἐπὶ τοῦ Γολιὰθ μετὰ τὸ πατάξαι αὐτὸν τῷ λίθῳ ἐπὶ τὸ μέτωπον , τότε δραμὼν καὶ τὴν μάχαιραν αὐτοῦ λαβὼν τὴν κεφαλὴν αὐτοῦ ἀπέτεμεν καὶ βαστάσας αὐτὴν ψάλλων ἔλεγεν ·
ἐν τοῖς ἔργοις τῶν χειρῶν αὐτοῦ συνελήφθη ὁ ἁμαρτωλός , τοῦτο καὶ ὁ σωτὴρ ἐπὶ τοῦ σταυροῦ ἐποίησεν , τὸν κάλαμον λαβὼν ἐν τῇ χειρὶ παρὰ τῶν Ἰουδαίων , τῶν υἱῶν τοῦ διαβόλου , ἐν τούτῳ τὸν διάβολον ἐθανάτωσεν  .
ὅτι δὲ υἱοὶ τοῦ διαβόλου οἱ ποιοῦντες τὰ τοῦ διαβόλου εἰσίν , ὑμεῖς ἐκ τοῦ πατρὸς ὑμῶν τοῦ διαβόλου ἐστὲ καὶ τὰ ἔργα τοῦ πατρὸς ὑμῶν θέλετε ποιεῖν .
ὅμως ἐπὶ τὸ προκείμενον ἐπανέλθωμεν .
μετὰ τὸ πεσεῖν τὸν τύραννον τὸ μέγα τοῦτο πτῶμα καὶ πληρωθῆναι ἐθεώρουν τὸν σατανᾶν ὡς ἀστραπὴν ἐκ τοῦ οὐρανοῦ πεσόντα 0 .
τότε λοιπὸν ἐπέθηκαν οἱ Ἰουδαῖοι τῷ Κυρίῳ τὸν σταυρόν , γνώρισμα μέγιστον τῆς νίκης αὐτοῦ ποιησάμενοι .
ἕως μὲν γὰρ ἕστηκεν ὁ διάβολος καὶ οἱ δῆμοι κατεῖχον τὸ ξύλον , ὅτε δὲ καιρίαν λαβὼν τὴν πληγὴν κατέπεσεν , τότε λοιπὸν νικητὴς ἀνεδείχθη ὁ Χριστός .
καὶ τὸ τρόπαιον ἑαυτῷ λαβὼν ἐβάσταζεν τὸν σταυρόν .
ἔδει γὰρ ἔδει τὸν μέλλοντα νικᾶν τὸν τὸ κράτος ἔχοντα τοῦ θανάτου , τουτέστι τὸν διάβαλον , ἑαυτῷ βαστάζειν τὸ κατὰ τοῦ ἐχθροῦ τρόπαιον .
καὶ ἐν αὐτῷ θριαμβεύειν αὐτὸν καὶ τοὺς πονηροὺς δαίμονας 0 .
κατὰ μὲν τὸν Ἰωάννην , ἀδελφοί , ἑαυτῷ ὁ Χριστὸς τὸν σταυρὸν ἐβάστασεν , κατὰ δὲ Ματθαῖον καὶ τοὺς ἄλλους εὐαγγελιστάς , Σίμων ὁ Κυρηναῖος 0 .
ἔστι δὲ οὐκ ἐναντίον τοῦτο πρὸς ἐκείνους , μὴ γένοιτο , οὐ γὰρ ἐναντία γράφουσιν οἱ ἀπόστολοι , ἀλλ ἀμφότερα ἐγένοντο ·
καὶ ἑαυτῷ γὰρ ὁ σωτὴρ τὸν σταυρὸν ἐβάστασεν καὶ πάλιν Σίμων αὐτὸν ἔφερεν .
ἔστι δὲ καὶ θεωρία εἰς τοῦτο .
ὁ μὲν γὰρ Χριστὸς ἐβάστασεν τὸν σταυρόν , ὡς τρόπαιον κατὰ τοῦ διαβόλου , ἵνα δείξῃ ὅτι ἑκὼν ἦλθεν καὶ οὐκ ἀνάγκῃ ἐπὶ τὸν σταυρόν 0 .
ἐβάστασεν δὲ αὐτὸν πάλιν καὶ ὁ Σίμων , ἵνα δείξῃ πᾶσιν ὅτι οὐ δι ἑαυτὸν σταυροῦται , ἀλλὰ δι ἡμᾶς τοὺς ἀνθρώπους καὶ διὰ τὴν ἡμετέραν σωτηρίαν .
πάντα γὰρ ἕνεκεν ἡμῶν ἐποίησεν ὁ Κύριος ·
οἷόν τι λέγω ·
ἠνέσχετο αὐτὸς ἐκδύσασθαι τὰ ἱμάτια ὁ Χριστός , ἵνα ἡμᾶς ἐνδύσῃ τὸ τῆς ἀφθαρσίας ἔνδυμα , περὶ οὗ ὅσοι εἰς Χριστὸν ἐβαπτίσθητε Χριστὸν ἐνεδύσασθε .
ἐνεδύσατο πάλιν καὶ χιτῶνα ἄρραφον ἐκ τῶν ἄνωθεν ὑφαντὸν διόλου , ἵνα καὶ διὰ τούτου πιστεύσωμεν , τίς καὶ πόθεν ἐλήλυ θεν ὁ ἐνδυσάμενος .
Οὐ γὰρ κάτωθεν ἀλλ ἄνωθεν ἦλθεν πρὸς ἡμᾶς ὁ θεὸς Λόγος .
τοῦτον οὖν τὸν χιτῶνα οὐκ ἐτόλμησαν μερίσαι οἱ στρατιῶται .
διατί 0 ;
ἵνα δείξωσιν ὅτι ἀμέριστός ἐστιν τοῦ μεγάλου πατρὸς ὁ μέγας μονογενὴς Λόγος καὶ υἱός .
τὰ μέντοι ἄλλα ἱμάτια μερίζονται εἰς τέσσαρα μέρη βάλλοντες κλῆρον , ἵνα καὶ διεμερίσαντο τὰ ἱμάτιά μου ἑαυτοῖς καὶ ἐπὶ τὸν ἱματισμόν μου ἔβαλον κλῆρον , καὶ ἵνα δείξωσι πᾶσιν ὅτι ὑπὲρ ὅλης τῆς τετραμεροῦς οἰκουμένης τὴν σωτηρίαν ὁ Κύριος πραγματεύεται , ὁ ἄρραφος χιτὼν τοῦ σωτῆρος ἔμεινεν ἀμέριστος .
ἀκουέτωσαν Ἀρειανοὶ καὶ Εὐνομιανοὶ οἱ μερίζοντες τῆς τοῦ πατρὸς οὐσίας τὸν υἱὸν ὅτι οἱ στρατιῶται μὲν οὐχ ἐτόλμησαν μερίσαι τὸν χιτῶνα τοῦ σωτῆρος , τουτέστι τὴν ἐνανθρώπησιν τῆς θεότητος .
καὶ οὗτοι μερίζοντες μέγα καὶ μικρὸν λέγουσι καὶ τοῦ μικροῦ πάλιν μικρότερον τὸ Πνεῦμα , καίτοι ἀκούοντες ἐγὼ καὶ ὁ πατὴρ ἕν ἐσμεν 0 .
καὶ περὶ τοῦ Πνεύματος πάλιν ὁ δὲ Κύριος τὸ Πνεῦμά ἐστιν .
ἦν , φησιν , ὁ χιτὼν τοῦ σωτῆρος ἄρραφος , τουτ έστιν , οὐκ ἐρραμμένον εἶχεν τὸ σῶμα ὁ Χριστὸς ἐξ ἀνδρὸς καὶ γυναικός , ἀλλ ἐκ παρθένου μόνης , ὑφασμένον δὲ τῇ τοῦ ἁγίου Πνεύματος τέχνῃ , Πνεῦμα ἅγιον ἐπελεύσεται ἐπὶ σὲ καὶ δύναμις ὑψίστου ἐπισκιάσει σοι .
τούτων οὕτως ἐχόντων , ἀγαπητοί , ἔρχεται λοιπὸν ἐπὶ τὸν λεγόμενον κρανίου τόπον βαστάζων ἑαυτῷ τὸν σταυρόν .
καὶ ἀναβὰς ἐπὶ τὸ ξύλον , ἄρας τὸ καθ ἡμῶν χειρόγραφον τῶν ἁμαρτιῶν ἐκ τῶν χειρῶν τοῦ ἐχθροῦ προσήλωσεν τῷ σταυρῷ , καὶ σχίσας αὐτὸ τοῖς ἥλοις λοιπὸν ἄκυρον ἐποίησεν .
καὶ γενόμενος ὑπήκοος μέχρι θανάτου , κατὰ τὸν Παῦλον , θανάτου δὲ σταυροῦ , οὕτως τὴν ἄνοδον ἡμῖν τὴν εἰς οὐρανοὺς κατεσκεύασεν καὶ μαρτυρεῖ μοι τοῖς λόγοις Πάτερ θέλω , ἵνα ὅπου εἰμὶ ἐγὼ καὶ οὗτοι ὦσι μετ  ἐμοῦ .
ἀθάνατος γὰρ ὧν ὁ θεὸς Λόγος ἔπαθεν σαρκὶ δι ἡμᾶς , ἵνα ἡμεῖς οἱ ἀποθνήσκοντες διὰ τὸν ἐξαπατήσαντα διάβολον συναναστῶμεν τῷ Κυρίῳ ἐν δυνάμει , ἔγειρε ὁ καθεύδων καὶ ἀνάστα ἐκ τῶν νεκρῶν καὶ ἐπιφαύσει σοι ὁ Χριστὸς .
διὰ τοῦτο γὰρ ἔλαβεν σῶμα ὅμοιον ἡμῖν ὁ Χριστός , ἵνα τὸ φθαρτὸν ἡμῶν ἐνδύσῃ ἀφθαρσίαν καὶ τὸ θνητὸν ἡμῶν ἐνδύσῃ ἀθανασίαν καὶ μηκέτι ἔχομεν βασιλεύοντα καθ ἡμῶν τὸν θάνατον , καθὼς θάνατος ὑμῶν οὐκέτι κυριεύει .
τῷ γὰρ οἰκείῳ θανάτῳ τὸν καθ ἡμῶν θάνατον ἐθανάτωσεν Ἰησοῦς ὁ Χριστὸς καὶ Θεός , ᾧ ἡ δόξα καὶ τὸ κράτος καὶ ἡ τιμὴ καὶ ἡ προσκύνησις σὺν τῷ πατρὶ καὶ τῷ παναγίῳ καὶ ἀγαθῷ καὶ ζωοποιῷ αὐτοῦ Πνεύματι , νῦν καὶ ἀεὶ καὶ εἰς τοὺς αἰῶνας τῶν αἰώνων 0 .
ἐξῆλθεν ὁ κύριος ἡμῶν Ἰησοῦς Χριστὸς καὶ σωτὴρ εἰς τὴν ἔρημον ὁπλιζόμενος κατὰ τοῦ διαβόλου .
Οὐδεὶς δύναται τὰ σκεύη τοῦ ἰσχυροῦ διαρπάσαι , ἐὰν μὴ πρῶτον τὸν ἰσχυρὸν τόλμῃ δήσῃ , καὶ τότε τὰ σκεύη αὐτοῦ διαρπάσει .
Εἰσάγει τοίνυν τὴν ἀνθρωπότητα καὶ τὸ πλάσμα ὅπερ ἐνεδύσατο .
Εἰσάγει εἰς τὴν ἔρημον ἐμπολιτεύων τῇ νίκῃ κατὰ τοῦ διαβόλου εἰς τὸ σῶμα ὅπλον κατὰ δαιμόνων .
ὅτε ἠγωνίζετο , οὐδαμοῦ ἔδειξε τὸ πρόσωπον τῆς ἀξίας .
Εἰ δὲ θέλεις γνωρίσαι τῷ διαβόλῳ ὅτι οὐ πρὸς υἱὸν θεοῦ μονογενῆ ἔχει , ἀλλὰ πρὸς τὸν ἄνθρωπον καὶ ὃ πάσαις ἀκοαῖς λέγει ὁ διάβολος 0 ·
Εἰ υἱὸς εἶ τοῦ θεοῦ , εἰπὲ ἵνα οἱ λίθοι οὗτοι ἄρτοι γένωνται .
ὁ δὲ σωτὴρ κρύβων τὴν ἀξίαν , καὶ προφέρων τὴν οἰκονομίαν  Πανταχοῦ γὰρ αὐτῷ ὁ σκοπὸς τοῦτο ἦν , δεῖξαι ἑαυτὸν ἀγωνιζόμενον καὶ τὸν πεσόντα τοῦτον στεφανούμενον 0 .
ὡς ἐκ προσώπου τῆς ἀνθρωπότητος ἀγωνίζεται .
Εἰ γὰρ περὶ τῆς ἀξίας διελέγετο , ἔλεγεν ἄν ·
Οὐκ ἐπ ἄρτῳ μόνῳ ζήσεταιὁ υἱὸς τοῦ θεοῦ .
ἀλλὰ καὶ τὸν ἄνθρωπον βουλόμενος δεῖξαι στεφανίτην , καὶ τοῦτον τοίνυν ἀγωνιζόμενον καὶ εἰς αὐτὸν φέρων τὰ βραβεῖα τῆς νίκης , λέγει ·
Οὐκ ἐπ ἄρτῳ μόνῳ ζήσεται ἄνθρωπος .
καὶ ἄνθρωπός εἰμι , φησίν , καὶ οὐ χρείαν ἔχω ἄρτου .
ἀρκεῖ γὰρ καὶ ὁ λόγος θεοῦ θρέψαι .
βλέπε τὸν πονηρόν .
ὁ διάβολος ἀπὸ λογισμῶν , ὁ δὲ Χριστὸς ἀπὸ γραφῶν 0 1 2 .
διαφορὰν ἐκκλησίας καὶ αἱρετικῶν σημαίνει ·
οἱ αἱρετικοὶ διαλεκτικοί 0 ·
ἡ ἐκκλησία πιστή 0 .
τῷ δὲ υἱῷ τοῦ θεοῦ εἶπεν ὅτι Οἱ λίθοι οὗτοι ἄρτοι γένωνται Ἀκόλουθον ἦν τῷ λογισμῷ , τῷ δὲ υἱῷ τοῦ θεοῦ ἁρμόζει καὶ μεταβάλλειν .
ὁ δὲ σωτὴρ προκρίνας τῷ λογισμῷ τὴν ἀλήθειαν ἔρχεται ἐπὶ τὴν τῶν γραφῶν μαρτυρίαν καὶ λέγει αὐτῷ ·
μετὰ ταῦτα , ὅτε ἠλέγχθη ὁ διάβολος 0 .
μετέρχεται καὶ αὐτὸς εἰς τὰς γραφὰς καὶ λέγει πρὸς αὐτόν ·
ἀναγαγὼν αὐτὸν εἰς τὸ πτερύγιον τοῦ ἱεροῦ 0 ·
Εἰ υἱὸς εἶ τοῦ θεοῦ , βάλε σεαυτὸν ἄνωθεν κάτω .
καὶ μετὰ τοῦτο , μὴ πληγῇς , φησίν .
τοῦτο γὰρ γέγραπται .
βλέπε τὸν διάβολον , πῶς τοῖς ἀλλοτρίοις ὅπλοις κέχρηται καὶ ἔχε ταῦτα ἐν τῇ διανοίᾳ .
γέγραπται ὅτι τοῖς ἀγγέλοις αὐτοῦ ἐντελεῖται περὶ σοῦ , καὶ ἐπὶ χειρῶν ἀροῦσί σε , μήποτε προσκόψῃς πρὸς λίθον τὸν πόδα σου .
Εἰπέ , διάβολε , καὶ τὸ ἑξῆς .
Οὐκ ἐπιγινώσκεις τὴν ἀκολουθίαν ;
διὰ τί κρύπτεις ὥσπερ ὁ αἱρετικὸς προσφέρων τὰ συμφωνοῦντα αὐτῷ τῇ διανοίᾳ 0 ;
κρύπτει δὲ τὴν ἀκολουθίαν δι ἧς ἡ καθαίρεσις αὐτοῦ ἑρμηνεύεται .
ἀνάγνωθι καὶ τὰ ἀκόλουθα .
ἀλλ ἐπειδὴ ἡ προφητεία κατὰ τοῦ διαβόλου , Οὐ προφέρει τὸ κατ αὐτοῦ , ἀλλὰ τὰ νομισθέντα ὑπὲρ αὐτοῦ 0 .
ὁ σωτὴρ πρὸς αὐτόν 0 ·
Οὐκ ἐκπειράσεις κύριον τὸν θεόν σου .
πολλοὶ νομίζουσιν ὅτι αὐτῷ τῷ διαβόλῳ ἔλεγεν ·
μὴ πειράσῃς κύριον τὸν θεόν σου , καὶ βούλονται ἐπαγαγεῖν τῇ ἀξίᾳ τοῦ μονογενοῦς τὸ ῥῆμα .
ἡμεῖς δὲ οὐ δεχόμεθα αὐτὸ εἰς τὴν ἀξίαν , οὐ τὴν ἀξίαν ἀρνούμενοι , ἀλλὰ τὴν δύναμιν ὁμολογοῦντες .
Οὐκ ἐκ τούτου δείκνυται ὅτι κύριος ὁ θεὸς ὁ μονογενής 0 ·
Εἰσὶ γὰρ μαρτυρίαι ἄπειροι τὴν ἀξίαν κηρύττουσαι .
ἀλλὰ νῦν ἐκ προσώπου τῆς ἀνθρωπότητος φθέγγεται , ἐπειδὴ ἐκεῖνος εἶπε ·
βάλε σεαυτὸν ἄνωθεν κάτω .
ἴδωμεν , εἰ οὖν ἀδικεῖσαι .